રાજયભરના આસીસ્ટન્ટ પબ્લીક પ્રોસીકયુટર્સની મુશ્કેલીઓ અને હાલાકીનો મુદ્દો ઉઠાવતી ગુજરાત સ્ટેટ આસીસ્ટન્ટ પબ્લીક પ્રોસીયુટર્સ એસોસીએશન દ્વારા કરાયેલી રિટ અરજીમાં એડવોકેટ મેહુલ મહેતાએ રજૂઆત કરતાં જણાવ્યું હતું કે, રાજયની વિવિધ કોર્ટોમાં ફરજ બજાવતાં આસીસન્ટન્ટ પબ્લીક પ્રોસીકયુટર્સની વર્ગ-૨ની ગેઝેટેડ ઓફિસરની પોસ્ટ છે અને સરકારપક્ષના કેસો ચલાવવામાં તેમની બહુ મહત્વની ભૂમિકા હોય છે પરંતુ વર્ષોથી આસીસ્ટન્ટ પબ્લીક પ્રોસીકયુટર્સને બેસવા માટેની પૂરતી સુવિધા(સાનુકૂળ બેઠક વ્યવસ્થા), અલાયદી ઓફિસ, વીટનેસ રૂમ, પ્યુન-સ્ટેનોગ્રાફર સહિતનો સ્ટાફ,લેટેસ્ટ કોમ્પ્યુટર, કેમેરા સહિતની ટેકનોલોજી, કરન્ટ લો જર્નલ-રિપોર્ટસ, ઓફિસ સ્ટેશનરી, શૌચાલય સહિતની બુનિયાદી સુવિધાઓ જોઇએ તે પ્રકારે ઉપલબ્ધ જ નથી.